مامۆستایان نزیكهی 45 رۆژه موچهیان وهرنهگرتوه، بۆیه لهدۆخێكی خراپدا ژیان دهگوزهرێنن ئهوهش هۆكاری دهست پێنهكردنی وهرزی دووهمی خوێندنه لهبهشێكی زۆر لهخوێندنگاو قوتابخانهكانی سنوری پارێزگای سلێمانیو ههڵهبجهو گهرمیانو راپهڕین، دڵشاد تالیب، ئهندامی ئهنجومهنی مامۆستایانی ناڕازیی بهئاوێنهی راگهیاند "تا ئێستا وهرزی دووهمی خوێندن لهزۆربهی قوتابخانهكان دهستی پێنهكردوه چ لهدهرهوهو ههروهها ناوهوهی شاریش تهنها ههندێك قوتابخانه پۆلی دوانزدهكان دهوام دهكهن ههندێكیشیان رایان گرتوه بڕیاریان داوه تا موچهی تهواوهتی لهلایهن بهغدادهوه وهرنهگرن نهچنهوه هۆڵهكانی خوێندن".
ئا: سروه جەمال
وابڕیاربوو مامۆستایان موچهی مانگی یهك لهلایهن حكومهتی عێراقهوه وهربگرن، بهڵام تا ئێستا دیار نیه كهی ئهو موچهیه دابهش دهكرێت بهتایبهتی دوای هاتنی لیژنهكانی وردبینی بۆ ههرێمی كوردستان دڵشاد بابانی دهڵێت "ئێمه ئومێدی تهواوهتیمان ههیه كه عهبادی بهڵێنهكانی دهباتهسهر، بهڵام هۆكاری دواكهوتنهكهی دهگهڕێتهوه بۆ ئهو رێكهوتنه سیاسیهیی لهگهڵ حكومهتی ههرێمی كوردستان ههیهتی كه ههرێمیش بهمهبهست رێكهوتنهكه دوا ئهخات بۆئهوهی خهڵك زیاتر بێزار بكات بهتایبهت مامۆستایان، چونكه بهشكستی دهزانێت كه ئێمه داوای موچهمان لهحكومهتی بهغداد كردوه".
حكومهتی ههرێمی كوردستان دووخشتهی موچهی مانگی دهی بڵاوكردهوه، بهڵام ناوی وهزارهتی پهروهردهی تیانهبوودڵشاد بابانی دهڵێت "ئێمه هیچ داوایهكمان لهحكومهتی ههرێمی كوردستان نیه، لهبهرئهوهی چهند ساڵه بهدهم داواكانمانهوه نههاتوه، لهداهاتوش داوامان لێیان نابێت تهنها موچهی تهواوهتی لهلایهن حكومهتی عێراقهوه ئێمه دهباتهوه هۆڵهكانی خوێندن".
مامۆستایانی ناڕازیی 6-2- 2018 بۆ پهنجاو یهكهمین جار خۆپیشاندان ئهنجام دا، دڵشاد بابانی، ئهندامی ئهنجومهنی مامۆستایانی ناڕازیی ئاشكرایكرد "ژمارهیهكی بهرفراوان خۆپیشاندانمان ئهنجامداوه لهمانگی 9ی 2015لهوكاتهوه تا حكومهتی ههرێمی كوردستان موچهی كرد بهروبعه موچه تا ئێستا پهنجا خۆپیشاندانی گهورهو فراوانمان ئهنجامداوه، ئەمڕۆش سێ شهمه پهنجاویهكهمین خۆپیشاندانمان ئهنجام دا، بۆ ئهوهی فشار بخهینه سهر پهرلهمانتارانی كورد لهبهغداد تا كارهكانیان چڕبكهنهوهو فشار دروست بكهن ئهو پارهیهی كه هاتوه دابهش بكرێت بهسهر مامۆستایان، مامۆستایانو دایكو باوكانو هاوڵاتیانیش دڵنیا ئهكهینهوه كۆڵ نایهین تا مافهكانمان وهردهگرینهوهو نایهڵین مافی منداڵهكانیان بفهوتێت، چونكهی نیوهی زیاتری ئهو خوێندكارانه منداڵی مامۆستاو تهندروستكارانو فهرمانبهرانن بۆیه ئێمه لهخهمی ئهوانداین".
عهتا ئهحمهد، جێگری سكرتێری یهكێتی مامۆستایانی كوردستان بهئاوێنهی راگهیاند "ئێمه بهرلهڕاگهیاندنی خشتهی موچه لهگهڵ وهزیری دارایی قسهمان كرد كه دهبێت موچهی مانگی (10) وهزارهتی پهروهردهشی تیابێت، ئهوان دهڵێن بهش ناكات، بهڵام راست ناكهن بهڵكو ئهوه جهنگی دهرونیه كهلهگهڵ مامۆستا دهیكهن بههۆی ئهوهی بایكۆتیان كردوهو مامۆستایان وتویانه تا موچهی تهواوهتی نهدرێت ناگهڕێینهوه هۆڵهكانی خوێندن جگهلهوهی ههست بهبهرپرسیاریهتی ناكهن بهرامبهر بهمامۆستا، چونكه وا چلو پێنج رۆژه مامۆستا موچهی وهرنهگرتوه".
یهكێتی مامۆستایان لهبهدواداچونهكانیان ئهوهیان بۆ یهكلای بۆتهوه كه بابهتهكه سیاسیه وهك عهتا ئهحمهد ئاماژهی بۆ دهكات "عهبادیش ئیستغلالی ههڵوێستی لاوازی ههرێم دهكات جارێك دهڵێت موچه دهنێرم، بهڵام بهروار دانانێت، ههتا دواجار كه ئهندام پهرلهمانه كوردهكان لهگهڵی كۆبونهتهوه حیدر عهبادی وتویهتی با راپۆرتی لیژنهی وردبینیم بهدهست بگات كه ئهوهش دهستی دهستیه بۆیه دوادهكهوێت".
لهبهشێكی زۆر لهقوتابخانهكانی شاری سلێمانی وهرزی دووهمی خوێندن دهستی پێنهكردوهولهو خوێندنگایهنهش كه تهنها دوڕۆژ دهوامیان كرد ئهنجامی كۆششی وهرزی یهكهمیان دایهوهو بایكۆت دهستی پێكردهوه، عهتا ئهحمهد دهڵێت "لهدهرهوهو لهناو شاریش ئهوهی دهوامی ئهكرد ئێستا نایكات له95%ی قوتابخانهكانی سلێمانی بایكۆتهو ههست دهكهیت سهرتاسهرییه، خهڵك خۆڕسكانه بایكۆتی كردوه بێ ئهوهی كهس هیچی پێ بڵێت، چونكه غهدری لێكراوه هیچ شتێكی بهدهستهوه نهماوهلهبهرامبهر حكومهت بهكاریبهێنێت، خۆپیشاندانهكانیش لهلایهن ههندێك حیزبهوه ئیستغلال ئهكرا بۆیه بایكۆت وهك باشترین چارهسهر ئهزانێت لهدژی حكومهت".
جێگری سهرۆكی یهكێتی مامۆستایان وتیشی "ههرچهنده دهوترێت حكومهتی ههرێم پاره دابهش دهكات، بهڵام منهتی نهبێت دوای 45 رۆژ ههرنهیدات، چونكه ئهگهر یهك تۆز ویژدانیان ههبوایه ئهبوایه هیچ نهبێت روبعه موچهكهیان مانگانه بدایه بۆئهوهی پڕۆسهی پهروهرده پهكی نهكهوێت، بهڕاستی دۆخێكی كارهساتباره كهبهسهر پهروهردهدا هاتوه، ئهبێت ههموان فشار بكهن قوتابیو مامۆستاو رێكخراوهكان بۆئهوهی ئهونه دوای نهخهن فشاریش لهحكومهتی عێراق بكرێت، نهك وهك ئهوهی ههر وهفدێك دهچونه بهغدادو دهیانوت بههۆی ئێمهوه پاره دهنێرێت، بهڵام وانهبو عهبادی سیاسهتی خۆی جێبهجێدهكاتو حساب بۆكهس ناكات".